7.4.2004			

	

Johtavalle kihlakunnansyyttäjälle

LAUSUNTO 

Oikeusministeriön pyytämänä lausuntona luonnoksesta hallituksen esitykseksi keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävän pöytäkirjan hyväksymisestä ja voimaansaattamisesta toteamme kunnioittaen, että kannatamme hallituksen esityksen antamista eduskunnalle luonnoksen mukaisena.

Luonnoksen sisältö vastaa asiallisesti Euroopan unionin neuvoston 16 päivänä lokakuuta 2001 hyväksymää pöytäkirjaa, jonka määräykset ovat omiaan edesauttamaan rajat ylittävien rikosten selvittämistä ja rikosvastuun toteuttamista niissä. Luonnoksessa esitettyä  voimaansaattamistapaa voidaan pitää tarkoituksenmukaisena. Pöytäkirjan voimaansaattaminen aiheuttaa jonkin verran tiedotus- ja koulutustarvetta muun muassa syyttäjille.

Jaana Kivistö			Tove Myhrberg
kihlakunnansyyttäjä		kihlakunnansyyttäjä

	+	Pasilanraitio 11 A  PL 33	(	Puh (09) 1571
	00241  HELSINKI	Fax (09)  157 4203